ROMÂNIA 
JUDEŢUL  TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST	
COMPARTIMENTUL  SPAŢII CU ALTĂ DESTINAŢIE I EST
SC 2020-  17989/05.08.2020

                 REFERAT DE APROBARE  A PROIECTULUI DE HOTĂRÂRE
privind prelungirea pe o perioada de 5 ani, prin act adiţional,  a contractului  de închiriere nr.1590/08.09.2015 încheiat cu  S.C. DEL CORSO FAMILY S.R.L. (fosta S.C. TREI DION PIZZA S.R.L.), pentru spaţiul  cu altă destinaţie situat in Timişoara Piaţa 700  (Restaurant Cramă 700 cu grădină de vară) 

Prin cererea cu numărul CT2020-002656/09.07.2020, Societatea  DEL CORSO FAMILY SRL,  reprezentată de domnul  Dănuţ Trandafir, a  solicitat prelungirea contractului de închiriere nr.1590/08.09.2015, având ca obiect spaţiul situat în Timişoara, Piaţa 700  (Restaurant Cramă 700 cu grădină de vară). 
Contractul de închiriere al acestui spaţiu expiră la data de 24.09.2020 conform procesului verbal de predare-primire a spaţiului cu altă destinaţie decât cea de locuinţă din Timişoara, Piaţa 700 “Restaurant Cramă 700 cu grădină de vară” înregistrat cu nr.  1590/24.09.2015, cererea de prelungire fiind întocmită în termenul legal stabilit.
Învederăm  art. 3 din contractul  de închiriere nr. 1590 din 08.09.2015 “prezentul contract de închiriere se încheie pe o perioadă de 5 ani, cu începere de la data închirierii procesului verbal de predare-primire al obiectivului de către reprezentantul Biroului Valorificare Spaţii cu Altă Destinaţie, cu posibilitate de prelungire, cu acordul părţilor”.
          Precizăm ca acest spaţiu este identificat cu extrasul de Carte Funciară nr.449984,  nr.top. 449984, număr top sarmeş 1070/2/2/1/1/1/1/1/1, în proprietatea Municipiului Timişoara şi are o suprafata de 680 mp la care se adaugă grădina de vară în sprafaţa de 495 mp, nefiind  sarcini înregistrate pentru construcţie.
Spaţiul a fost verificat prin următoarele adrese ale serviciilor de specialitate:
· Adresa CT2020-17403/ 03.08.2020 - a Biroului Clădiri Terenuri I Est; 
· Adresa  CT2020-17403/ 13.08.2020 - a Compartimentului Fond Funciar; 
· Adresa  CT2020-17403/ 03.08.2020 - a Serviciului Juridic;   
Spaţiul de mai sus are numărul de inventar 23120 şi valoarea de inventar  de 1.586.717,00  lei. 
	Solicitarea cu numărul  CT2020-002656/09.07.2020 a  SC. DEL CORSO FAMILY S.R.L. (fosta S.C. TREI DION PIZZA S.R.L.) a fost analizată în şedinţa din 24.07.2020 a Comisiei de Analiză a Spaţiilor cu Altă Destinaţie decât aceea de locuinţă, iar  comisia a avizat favorabil această solicitare şi a hotărât prelungirea pe o perioadă de 5 ani, ]n acelea;i condiţii a contractului de închiriere nr.1590/08.09.2015, încheiat cu  S.C. DEL CORSO FAMILY S.R.L. ( fosta S.C. TREI DION PIZZA S.R.L.), începând de la data de 24.09.2020 până la data de 24.09.2025;
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul Administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale enunţate şi  necesitatea continuării activităţii de către SC. DEL CORSO FAMILY S.R.L.  în spaţiul despre care facem vorbire mai sus, apreciem că Proiectul de hotărâre privind prelungirea pe o perioadă  de  5 ani,  prin act adiţional a contractului de închiriere nr.1590/2015, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

       PRIMAR                                                                                                 VICEPRIMAR
   NICOLAE ROBU                                                                                        FARKAS  IMRE
                                                                                           
DIRECTOR
Ec. FLORIN  RĂVĂŞILĂ
                                                                                                                                                          
                                          
                                                                                                                                                   Cod FO 53-03,Ver.3
